
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.4214/18/344272 (1) 

Υποχρεωτική άδεια Οπλιτών πλήρους θητείας. 

Ο ΥΠΟΥΡΓΟΣ ΕΘΙΜΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν.1763/88 «Στρατολογία των Ελλήνων» 
(ΦΕΚ 57/88 τ.Α'). 

β. Τις υπηρεσιακές δυνατότητες που υπάρχουν για την ευεργε¬ 
τική από στρατολογική άποψη μεταχείριση των οπλιτών πλήρους 
θητείας. 

γ. Σχετική πρόταση του Αρχηγού ΓΕΕΘΑ, αποφασίζουμε: 

Άρθρο 1 

Στους οπλίτες και πρότακτους οπλίτες που υπηρετούν στις τά¬ 
ξεις των Ενόπλων Δυνάμεων για εκπλήρωση στρατεύσιμης υπο¬ 
χρέωσης πλήρους θητείας, χορηγείται υποχρεωτική άδεια τριά¬ 
ντα (30) ημερών, επιπλέον των αδειών που προβλέπονται από τις 
διατάξεις του άρθρου 13 του Ν. 1763/88 «Στρατολογία των Ελ¬ 
λήνων», η οποία λαμβάνεται υποχρεωτικά τον τελευταίο μήνα 
που υπηρετούν τις στρατιωτικές τους υποχρεώσεις. Οι οπλίτες 
αυτοί μετά τη λήξη της παραπάνω άδειας, επιστρέφουν στις Μο¬ 
νάδες τους για διαχειριστική τακτοποίηση, οριστική απόλυση και 
λήψη του απολυτηρίου τους. Η άδεια αυτή λογίζεται ως χρόνος 
πραγματικής στρατιωτικής υπηρεσίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Διοικητικές και ερμηνευτικές οδηγίες για την εφαρμογή της 
απόφασης αυτής εκδίδονται, εφόσον απαιτηθούν από το Γενικό 
Επιτελείο Εθνικής Άμυνας/Δ/νση Στρατολογικού. 

Άρθρο 3 

Η ισχύς της απόφασης αυτής αρχίζει από 10.1.1989. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί νομοθετικά. 

Αθήνα, 23 Δεκεμβρίου 1988 

Ο ΥΠΟΥΡΓΟΙ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

-♦- 

Αριθ. 12435 (2) 

Μεταβίβαση της εξουσίας να υπογράφει «Με εντολή Υπουργού» 
στο Γενικό Γραμματέα του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 
α) Των άρθρων 16, 25 και 29 του Ν. 1558/85 «Κυβέρνηση 
και Κυβερνητικά Όργανα». 

β) Του Προεδρικού Διατάγματος 284/1988 «Οργανισμός του 
Υπουργείου Οικονομικών». 

γ) Του Ν. 599/1977 «περί τροποποιήσεως διατάξεων τινων 
του Κώδικος Δημοσίου Λογιστικού και του Κώδικος Εισπράξεως 
Δημοσίων Εσόδων». 

2. Την ανάγκη υπαγωγής στον Γενικό Γραμματέα του Υπουρ¬ 
γείου Οικονομικών της εξουσίας να υπογράφει «Με εντολή 
Υπουργού» αποφάσεις, εντάλματα, έγγραφα και εντολές ή άλλες 
πράξεις, αποφασίζουμε: 

Μεταβιβάζουμε στο Γενικό Γραμματέα του Υπουργείου Οικο¬ 
νομικών την εξουσία να υπογράφει «Με εντολή Υπουργού», απο¬ 
φάσεις, εντάλματα, έγγραφα και εντολές ή άλλες πράξεις των πα¬ 
ρακάτω Διευθύνσεων και Υπηρεσιών, ως ακολούθως: 

Άρθρο 1 

1. Στο Γενικό Γραμματέα του Υπουργείου Οικονομικών για 
όλα τα θέματα που ανήκουν κατά τις κείμενες διατάξεις στις πα¬ 
ρακάτω Διευθύνσεις και Αυτοτελή Γραφεία: 

α) Δ.1 Διεύθυνση Διοικητικού 
β) Δ.2 Διεύθυνση Προσωπικού ΔΟΥ 
γ) Δ.3 Διεύθυνση Προσωπικού Τελωνείων 
δ) Δ.4 Διεύθυνση Προσωπικού Γ.Λ.Κ. 
ε) Δ.5 Διεύθυνση Οικονομικού 
στ) Δ.6 Διεύθυνση Οργάνωσης 

ζ) Δ. 7 Διεύθυνση Νομοθετικού Συντονισμού και Κωδικοποιή¬ 
σεων 

η) Δ.11 Διεύθυνση Εθνικών Κληροδοτημάτων 
θ) Δ.18 Διεύθυνση Τελωνειακών Οικονομικών Συστημάτων 
ι) Δ.27 Δεύθυνση Τροφίμων και Περιβάλλοντος 
ια) Δ.28 Διεύθυνση Πετροχημικών και Βιομηχανικών Προϊό¬ 
ντων 

ιβ) Τα αυτοτελή Γραφεία των Υπηρεσιακών Συμβουλίων του 
Α.Χ.Σ. και της Α.Ε.Τ.Α. 

2. Επίσης αναθέτουμε στον ίδιο Γενικό Γραμματέα την επο- 
πτεία γενικά των Νομικών Προσώπων Δημοσίου Δικαίου και Ορ¬ 
γανισμών που υπάγονται στο Υπουργείο Οικονομικών, πλην των 
Καταστημάτων Αφορολογήτων Ειδών, της Κτηματικής Εται¬ 
ρείας του Δημοσίου και των υπαγομένων στο Γενικό Λογιστήριο 
του Κράτους. 

3. Στις εξουσιοδοτήσεις των προηγούμενων παραγράφων δεν 


περιλαμβάνονται: 

α) Ερωτήματα και Αποφάσεις για την τοποθέτηση, μετακί¬ 
νηση, μετάθεση και απόσπαση των Προϊσταμένων Διευθύνσεων 
και υπηρεσιών επιπέδου Διεύθυνσης όλων των Κεντρικών και Πε¬ 
ριφερειακών Υπηρεσιών του Υπουργείου Οικονομικών, καθώς 
επίσης και των Προϊσταμένων Τμημάτων και αυτοτελών Γρα¬ 
φείων του Γενικού Λογιστηρίου του Κράτους που έχουν υπαχθεί 
στην αρμοδιότητα του Υφυπουργού Οικονομικών με σχετική 
κοινή απόφαση του Πρωθυπουργού και του Υπουργού Οικονομι¬ 
κών. 

β) Οι αποφάσεις, εντάλματα, έγγραφα και εντολές ή άλλες 
πράξεις για τις οποίες μεταβιβάζεται η εξουσία να υπογράφονται 
«Με εντολή Υπουργού», από τους Προϊσταμένους των Διευθύν¬ 
σεων, Τμημάτων και Αυτοτελών Γραφείων της Κεντρικής Υπη¬ 
ρεσίας του Υπουργείου Οικονομικών και τους υπευθύνους των 
Γραφείων Γραμματείας του Τμήματος Γραμματείας της Διεύ¬ 
θυνσης Διοικητικού Κ.Υ. 

γ) Η έγκριση κάθε φύσης δαπανών παροχής πιστώσεων, εντο¬ 
λών, προμηθειών ή εκτελέσεως έργων, καθώς και η υπογραφή 
των συμβάσεων άνω του ποσού των πενήντα εκατομμυρίων 
(50.000.000) δραχμών. 

δ) Η πρόσληψη του ηάσης φύσεως προσωπικού του Υπουρ¬ 
γείου. 

Άρθρο 2. 

Στον ίδιο Γενικό Γραμματέα, πέρα από τα θέματα που αναφέ- 
ρονται στο προηγούμενο άρθρο και για τα κατωτέρω θέματα: 

1. Χορήγηση κανονικών αδειών σε Προϊσταμένους Διευθύν¬ 
σεων της Κεντρικής Υπηρεσίας και Προϊσταμένους των Ειδικών 
Αποκεντρωμένων Υπηρεσιών. 

2. Χορήγηση κανονικών αδειών, απουσίας άνευ αποδοχών σε 
υπαλλήλους της παραγράφου 1 του παρόντος. 

3. Χορήγηση αναρρωτικών αδειών σε υπαλλήλους της παρα¬ 
γράφου 1 του παρόντος. 

4. Χορήγηση εκπαιδευτικών αδειών σε όλους τους υπαλλή¬ 
λους. 

5. Αποφάσεις αποδοχής αιτήσεων παραιτήσεως υπαλλήλων 
Α' βαθμού. 

6. Έγκριση μετακίνησης εκτός έδρας για λόγους υπηρεσια¬ 
κούς σε υπαλλήλους των Κεντρικών Υπηρεσιών και των Ειδικών 
Αποκεντρωμένων Υπηρεσιών του Υπουργείου Οικονομικών 
όλων των βαθμών. 

7. Έγκριση κάθε φύσης δαπανών, παροχής πιστώσεων, εντο¬ 
λών προμηθειών, εκτέλεσης έργων, καθώς και υπογραφή των 
συμβάσεων άνω του ποσού των πέντε εκατομμυρίων 
(5.000.000) και μέχρι του ποσού των πενήντα εκατομμυρίων 
(50.000.000) δραχμών. 

8. Έγκριση της Επιτροπής του άρθρου 8 του Ν. 5420/1932 
και του άρθρου 17 του Ν. 5940/1933 για ποσό βασικού χρέους 
άνω των πέντε εκατομμυρίων (5.000.000) και μέχρι το ποσό 
των τριάντα εκατομμυρίων (30.000.000) δραχμών. 

9. Έκδοση εντολών επιθεώρησης και αποφάσεων ανάθεσης 
καθηκόντων σύμφωνα με τις διατάξεις του άρθρου 5 του Ν. 
1586/1986. 

10. Απαντήσεις σε αιτήματα Συνδέσμων Επαγγελματικών 
Ενώσεων ή ιδιωτών που αφορούν θέματα αρμοδιότητας, περισ¬ 
σοτέρων της μιας Διευθύνσεων του Υπουργείου. 

11. Υποβολή ερωτημάτων προς τη Νομική Διεύθυνση από 
όλες τις Διευθύνσεις του Υπουργείου. 

12. Εντολές προς την Τράπεζα Ελλάδος για την χρέωση πο¬ 
σού από σαράντα εκατομμύρια (40.000.000) μέχρι ποσού εκατό 
εκατομμυρίων (100.000.000) δραχμών του λογαριασμού του 

Δημοσίου «Συγκέντρωση Εισπράξεων και Πληρωμών ή άλλων 
εκτός Προϋπολογισμού Λογαριασμών» για την πληρωμή υπο¬ 
χρεώσεων του Δημοσίου λόγω κατάπτωσης εγγυήσεως αυτού. 

13. Διαδικαστικές ενέργειες και αποφάσεις απόλυσης υπαλλή¬ 
λων Α' βαθμού για σωματική και πνευματική ανικανότητα. 

14. Υπηρεσιακή κατάσταση γενικά του προσωπικού με σχέση 
εργασίας ιδιωτικού δικαίου, πλην των θεμάτων για τα οποία με¬ 
ταβιβάστηκε η εξουσία να υπογράφουν «Με εντολή Υπουργού» 
στους Προϊσταμένους των Διευθύνσεων Διοικητικού και Προσω¬ 
πικού. 

15. Έγκριση προγραμματισμού μετεκπαίδευσης υπαλλή¬ 
λων. 

16. Εντολή διενέργειας διοικητικής έρευνας. 

17. Άρση κατασχέσεων από περιουσιακά στοιχεία των οφειλε¬ 
τών του Δημοσίου για χρέη άνω των δέκα εκατομμυρίων 
(10.000.000) και μέχρι του ποσού των είκοσι εκατομμυρίων 
(20.000.000) δραχμών. 

18. Έγκριση υπερθεματισμού για λογαριασμό του Δημοσίου 
σε πλειστηριασμούς ακινήτων των οφειλετών του για ποσά άνω 
των δέκα εκατομμυρίων (10.000.000) και μέχρι του ποσού των 
είκοσι εκατομμυρίων (20.000.000) δραχμών. 

19. Αποφάσεις που αφορούν φορολογικές διευκολύνσεις μέχρι 
του ποσού των τριών εκατομμυρίων (3.000.000) δραχμών, κα¬ 
θώς και για διαγραφή χρεών, για χορήγηση αποδεικτικού φορο¬ 
λογικής Ενημερότητας (Α.Φ.Ε.) χωρίς καταβολή και χωρίς εγ¬ 
γύηση μέχρι του ποσού των τριών εκατομμυρίων (3.000.000) 
δραχμών για αναχώρηση στο Εξωτερικό. 

20. Έγκριση επιστροφής φόρων για ποσά άνω των δέκα εκα¬ 
τομμυρίων (10.000.000) και μέχρι του ποσού των είκοσι εκα¬ 
τομμυρίων (20.000.000) δραχμών. 

21. Την κίνηση κεφαλαίων όσον αφορά τη χορήγηση συναλ¬ 
λάγματος άνω του ποσού των δέκα χιλιάδων (10.000) και μέχρι 
του ποσού των είκοσι πέντε χιλιάδων (25.000) δολλαρίων. 

22. Αποφάσεις για υπαγωγή στην 144862/3574/1947 δι¬ 
μερή Υπουργική Απόφαση της Ελληνικής καταγωγής Αλβανών 
υπηκόων. 

23. Έγγραφα για την έκδοση των οποίων έχουν συναρμοδιό- 
τητα δύο ή περισσότερες Διευθύνσεις, εφόσον η υπογραφή τους 
δεν ανάγεται στην αρμοδιότητα ανωτέρω διοικητικών οργά¬ 
νων. 

24. Εγκρίσεις αποφάσεων της Επιτροπής του άρθρου 17 του 
Ν. 5940/1933 για διαγραφή κατ’ άρθρα 82 και 91 ΚΕΔΕ πο¬ 
σού βασικού χρέους άνω των πεντακοσίων χιλιάδων (500.000) 
και μέχρι του ποσού του ενός εκατομμυρίου (1.000.000) δραχ¬ 
μών. 

25. Εγκύκλιες διαταγές για τον ΐρόπο ενέργειας του ετήσιου 
τακτικού κλεισίματος των βιβλίων των Δημοσίων Διαχειρίσεων, 
Ν.Π.Δ.Δ., Δημοσίων Επιχειρήσεωνκ.λπ. 

26. Εντολές διενέργειας, για ειδικούς λόγους, διοικητικών 
ερευνών εξετάσεων κ.λπ. από Διευθυντές ή Επιθεωρητές της Κε¬ 
ντρικής Υπηρεσίας ή Επιθεωρητές ίων Ειδικών Επιθεωρήσεων 
και των Νομαρχιακών Διευθύνσεων Επιθεώρησης και Συντονι¬ 
σμού, ανεξάρτητα τοπικής αρμοδιότητας. 

27. Απαντήσεις σε δεύτερο βαθμό, σε αιτήσεις, υπομνήματα ή 
αναφορές παραπόνων πολιτών. 

Άρθρο 3. 

Η απόφασή μας 6496/30.6. ).988 (ΦΕΚ 453/Β/ 
4.7.1988), εξακολουθεί να ισχύει ως προς τις αρμοδιότητες τών 
Διευθύνσεων που λειτουργούν με βάση το Π.Δ. 636/1977, μέχρι 
να τοποθετηθούν οι Προϊστάμενοι των νέων Διευθύνσεων, σύμ¬ 
φωνα με το Ν. 1586/1986 και το·νέο Οργανισμό του Υπουρ¬ 


γείου Οικονομικών (Π.Δ. 284/1988 - ΦΕΚ 128Α). 

Κάθε προηγούμενη απόφαση για το ίδιο αντικείμενό καταργεί- 
ται, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
--♦- 

Αριθ. 116602/4151 · ^(3) 

Παροχή της εγγύησης του Δημοσίου προς το ΤΑΧΥΔΡΟΜΙΚΟ 

ΤΑΜΙΕΥΤΗΡΙΟ για τη χορήγηση δανείου ποσού δραχμών 

430.000.000 στα Υπεραστικά ΚΤΕΛ της χώρας και του 

ΚΣΑΥΛΕ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 παρ. 2 του Ν. 1266/82. 

2. Την πράξη του Διοικητή της Τ.Ε. αριθμ. 1407/ 
16.12.1988, με την οποία εγκρίνεται η δανειοδότηση των Υπε¬ 
ραστικών και Αστικών ΚΤΕΛ της χώρας και του ΡΟΔΑ και του 
ΚΣΑΥΛΕ μέχρι συνολικού ποσού δραχμών 1.000.000.000 για 
την κάλυψη ταμιακών αναγκών τους. 

3. Την 48190/2731/22.12.88 απόφαση του Αναπλ. 
Υπουργού Μεταφορών και Επικοινωνιών, με την οποία καθορίζε¬ 
ται η κατανομή ποσού δρχ. 430.000.000 μεταξύ των Υπεραστι¬ 
κών ΚΤΕΛ της χώρας και του Κεντρικού Σταθμού Υπερ/κών 
Λεωφορείων (ΚΣΑΥΛΕ). 

4. Την απόφαση του ΔΣ του Ταχ. Ταμιευτηρίου της 1914/ 
23.12.1988 συνεδρίασής του κατά την οποία εγκρίθηκε η δα¬ 
νειοδότηση Αστικών και Υπεραστικών ΚΤΕΛ της χώρας με ποσό 
δρχ. 1.000 εκατ. και καθορίστηκαν οι όροι χορήγησής της. 

5. Το έγγραφο του Υπουργείου Μεταφορών και Επικοινωνιών 
αριθ. 48885/2819/22.12.88 το οποίο μεταξύ των άλλων 
εγκρίνει την προαναφερόμενη δανειοδότηση. 

6. Την 6474/30.6.88 απόφαση του Πρωθυπουργού και 
Υπουργού Οικονομικών για μεταβίβαση αρμοδιοτήτων στον 
Υφυπουργό Οικονομικών Ηλ. Παπαηλία, αποφασίζουμε: 

Παρέχουμε την εγγύηση του Ελληνικού Δημοσίου στο Ταχυ¬ 
δρομικό Ταμιευτήριο για τη χορήγηση δανείου προς τα Υπερα¬ 
στικά ΚΤΕΛ της χώρας και του ΚΣΑΥΛΕ συνολικού ποσού δρχ. 
τετρακοσίων τριάντα εκατομμυρίων (430.000.000) σύμφωνα 
με όσα αναφέρονται στην 48190/2731/22.12.88 απόφαση του 
Αναπλ. Υπουργού Μεταφορών και Επικοινωνιών και με τα έναντι 
στο καθένα αναγραφόμενα ποσά για την αντιμετώπιση λειτουργι¬ 
κών αναγκών τους. 

Η χορήγηση και η εξυπηρέτηση του δανείου θα γίνει σύμφωνα 
με τους όρους που αναφέρονται στην 1407/16.12.88 Πράξη του 
Διοικητή της Τ.Ε., στην απόφαση του ΔΣ του Ταχυδρομικού Τα¬ 
μιευτηρίου αριθ. 1914/23.12.1988 και στην προαναφερόμενη 
απόφαση του Αναπλ. Υπουργού Μεταφορών και Επικοινω¬ 
νιών. · 

Με την απόφαση αυτή αναλαμβάνουμέτην υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιαμέσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε ένα (1) μήνα από τη 
λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση των ποσών 
αυτών στο οικείο Δημόσιο Ταμείο στο λογ/σμό Νο 555 σύμφωνα 
με τη διάταξη του Π.δ/τος αριθ. 839/78 (ΦΕΚ 195/78 τ.Α') 
και τις οδηγίες των εγκυκλίων μας αριθ. 98348/2945/8.8.79 

και 6465/124/16.1.1980. 

Το Ταχυδρομικό Ταμιευτήριο παρακαλείται να μας στείλει 
αντίγραφο των συμβάσεων που θα υπογράψει με τα Τπερ/κά 
ΚΤΕΛ και το ΚΣΑΤΛΕ, πίνακα τοκοχρεωλυτικής εξόφλησης 
των εν λόγω δανείων και να μας ενημερώνει για την πορεία της 
εξυπηρέτησης των δανείων. 

Τα Υπερ/κά ΚΤΕΛ παρακαλούνται να φροντίζουν για την 
εμπρόθεσμη εξόφληση των εν λόγω δανείων και την τήρηση των 
όρων που αναφέρονται ειδικότερα στην 48190/2731/22.12.88 
απόφαση του Αναπλ. Υπουργού Μεταφορών και ■ Επικοινω¬ 
νιών. 

Οι αρμόδιες Δ/νσεις, Τμήματα και Γραφεία Συγκοινωνιών 
στις κατά περίπτωση Νομαρχίες προς τις οποίες κοινοποιείται η 
παρούσα απόφαση παρακαλούνται για την παρακολούθηση της 
τήρησης εκ μέρους των δανειοληπτών των όρων της παραπάνω 
απόφασης του Αναπλ. Υπουργού Μεταφορών και Επικοινω¬ 
νιών. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, την οποία θα εισπράττει το Ταχ. Τα¬ 
μιευτήριο και θα την αποδίδει στο Δημόσιο, σύμφωνα με τα έγ¬ 
γραφά μας 98346/2944/8.8.79, 98348/2945/8.8.79 και 
121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Δεκεμβρίου 1988 

Ο ΥΦΥΠΟΥΡΓΟΣ 

ΗΛ. ΠΑΠΑΗΛΙΑΣ 

--♦- 

Αριθ. 117899/4172 (4) 

Παροχή της εγγύησης του Δημοσίου προς το ΤΑΧΥΔΡΟΜΙΚΟ 

ΤΑΜΙΕΥΤΗΡΙΟ για τη χορήγηση δανείων συνολικού ποσού 

δραχμών 570.000.000 στα Αστικά ΚΤΕΛ της χώρας και 

του ΡΟΔΑ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 του Ν. 1266/82. 

2. Την πράξη του Διοικητή της Τ.Ε. αριθμ. 1407/ 
16.12.1988, με την οποία εγκρίνεται η δανειοδότηση των Υπε¬ 
ραστικών και Αστικών ΚΤΕΛ της χώρας και του ΡΟΔΑ μέχρι 
συνολικού ποσού δραχμών 1.000.000.000 για την κάλυψη τα¬ 
μιακών αναγκών τους. 

3. Την 47844/2679/20.12.88 απόφαση του Αναπλ. 
Υπουργού Μεταφορών και Επικοινωνιών, με την οποία καθορίζε¬ 
ται η κατανομή του ποσού δρχ. 570.000.000 στα Αστικά ΚΤΕΛ 
της χώρας και του ΡΟΔΑ. 

4. Την απόφαση του ΔΣ του Ταχ. Ταμιευτηρίου της 1914/ 
23.12.1988 συνεδρίασής του κατά την οποία εγκρίθηκε η δα¬ 
νειοδότηση Αστικών και Υπεραστικών ΚΤΕΛ της χώρας με ποσό 
δρχ. 1.000 εκατ. και καθορίστηκαν οι ειδικότεροι όροι χορήγη¬ 
σής της. 

5. Το έγγραφο του Υπουργείου Μεταφορών και Επικοινωνιών 
αριθ. 48691/2766/20.12.88 το οποίο μεταξύ των άλλων 
εγκρίνει την προαναφερόμενη δανειοδότηση. 

6. Την 6474/30.6.88 απόφαση του Πρωθυπουργού και 
Υπουργού Οικονομικών για μεταβίβαση αρμοδιοτήτων στον 
Υφυπουργό Οικονομικών Ηλ. Παπαηλία, αποφασίζουμε: 

Παρέχουμε την εγγύηση του Ελληνικού Δημοσίου στο Ταχυ¬ 
δρομικό Ταμιευτήριο για τη χορήγηση δανείου προς τα Αστικά 
ΚΤΕΛ της χώρας και το ΡΟΔΑ συνολικού ποσού δρχ. πεντακο- 
σίων εβδομήντα εκατομυρίων (570.000.000) σύμφωνα με όσα 


αναφέρονται στην 47844/2679/20.12.88 απόφαση του 
Αναπλ. Υπουργού Μετμφόρών και Επικοινωνιών και με τα έναντι 
στο καθένα αναγραφόμενα ποσά για την αντιμετώπιση λειτουργι¬ 
κών αναγκών τους. 

Η χορήγηση και η εξυπηρέτηση του δανείου θα γίνει σύμφωνα 
με τους όρους που αναφέρονται στην 1407/16.12.88 Πράξη του 
Διοικητή της Τ.Ε., στην απόφαση του ΔΣ του Ταχυδρομικού Τα¬ 
μιευτηρίου αριθ. 1914/23.12.1988 και στην προαναφερόμενη 
απόφαση του Αναπλ. Υπουργού Μεταφορών και Επικοινω¬ 
νιών. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιαμέσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε ένα (1) μήνα από τη 
λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση αυτών στο 
οικείο Δημόσιο Ταμείο στο λογ/σμό Νο 555 σύμφωνα με τη διά¬ 
ταξη του Π.δ/τος αριθ. 839/78 (ΦΕΚ 195/78 τ.Α') και τις 
οδηγίες των εγκυκλίων μας αριθ. 98348/2945/8.8.79 και 
6465/124/16.1.1980. 

Το Ταχυδρομικό Ταμιευτήριο παρακαλείται να μας στείλει 
αντίγραφα των συμβάσεων που θα υπογράψει με τα ΚΤΕΛ, πί¬ 
νακα τοκοχρεωλυτικής εξόφλησης των εν λόγω δανείων και να 
μας ενημερώνει για την πορεία της εξυπηρέτησης των δανείων. 

Τα ΚΤΕΛ παρακαλούνται να φροντίζουν για την εμπρόθεσμη 
εξόφληση των εν λόγω δανείων και την τήρηση των όρων που 
αναφέρονται ειδικότερα στην 47844/2679/20.12.88 απόφαση 
του Αναπλ. Υπουργού Μεταφορών και Επικοινωνιών. 

οι αρμόδιες Δ/νσεις, Τμήματα και Γραφεία Συγκοινωνιών στις 
κατά περίπτωση Νομαρχίες προς τις οποίες κοινοποιείται η πα¬ 
ρούσα αηόφαση παρακαλούνται για την παρακολούθηση της τή¬ 
ρησης εκ μέρους των δανειοληπτών των όρων της παραπάνω 
απόφασης του Αναπλ. Υπουργού Μεταφορών και Επικοινω¬ 
νιών. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, την οποία θα εισπράττει το Ταχ. Τα¬ 
μιευτήριο και θα την αποδίδει στο Δημόσιο, σύμφωνα με τα έγ¬ 
γραφά μας 98346/2944/8.8.79, 98348/2945/8.8.79 και 
121545/ 1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Δεκεμβρίου 1988 

Ο ΥΦΥΠΟΥΡΓΟΣ 

ΗΛ. ΠΑΠΑΗΛΙΑΣ 
-♦- 

Αριθ. 19221 (5) 

Καθορισμός αποδοχών υπαλλήλων που απασχολούνται με σχέση 
εργασίας ιδιωτικού δικαίου αορίστου χρόνου στα Υποθηκοφυ¬ 
λακεία Πατρών, Χαλανδρίου, Κατερίνης και Σαλαμίνας τα 
οποία μετετράπησαν σε έμμισθα με το Ν. 1805/88 και οι 
οποίοι κατατάχθηκαν σε προσωρινές θέσεις, κατά τις διατάξεις 
της παραγρ. 5 άρθρ. 29 του Ν. 1805/88 (ΦΕΚ 199/Α/ 
31.8.88). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 1 του Ν.Δ. 1198/72 «περί του τρόπου 
ρυθμίσεως των όρων αμοιβής και εργασίας του με σχέση εργα¬ 
σίας ιδιωτικού δικαίου προσωπικού του Δημοσίου, των ΝΠΔΔ 
και ΟΤΑ και τροποποιήσεως ως διατάξεων της περί συλλογικών 

συμβάσεων εργασίας νομοθεσίας» (ΦΕΚ 109/Α/72). 

β) Του άρθρου 40 του Ν. 849/78 (ΦΕΚ 252/Α/78). 

γ) Του Π.Δ. 494/79 (ΦΕΚ 152/Α/1979). 

2. Σχετική πρόταση που μας διατυπώθηκε με το αριθμ. 
121415/21.12.88 έγγραφο του Υπουργείου Δικαιοσύνης. 

3. Σχετική γνωμοδότηση του κατά το άρθρο 6 παρ. 1 του Ν.Δ. 
1198/72 Τμήματος Αμοιβής και όρων Εργασίας εργαζομένων 
στο Δημόσιο Τομέα Ανωτάτου Συμβουλίου Εργασίας που πάρ- 
θηκε κατά την συνεδρίασή του της 23.12.88 την οποία δεχόμα¬ 
στε. 

4. Το γεγονός ότι υπάρχει περίπτωση αδυναμίας υπογραφής 
ειδικής συλλογικής σύμβασης εργασίας για το κατωτέρω προσω¬ 
πικό. 

5. Την αριθμ. 6474/1988 απόφαση του Πρωθυπουργού και 
Τπ. Οικονομικών για μεταβίβαση αρμοδιοτήτων στο Υφυπ. Οι¬ 
κονομικών (ΦΕΚ 451/Β/30.6.88). 

6. Την αριθ. 98130/21.11.88 απόφαση του Πρωθυπουργού 
και Υπουργού Εργασίας για ανάθεση αρμοδιοτήτων στον Τφυπ. 
Εργασίας, αποφασίζουμε: 

1. Καθορίζουμε τις αποδοχές των υπαλλήλων που απασχο¬ 
λούνται με σχέση εργασίας ιδιωτικού δικαίου αόριστου χρόνου 
στα Υποθηκοφυλακεία Πατρών, Χαλανδρίου, Κατερίνης και Σα¬ 
λαμίνας τα οποία μετατράπηκαν σε έμμισθα με το Ν. 1805/88 
και οι οποίοι κατετάχθησαν σε προσωρινές θέσεις κατά τις διατά¬ 
ξεις της παραγρ. 5 του άρθρ. 29 του Ν. 1805/88 (ΦΕΚ 199/ 
Β/31.8.88) ίσΙς με αυτές που προβλέπονται από την αριθ. 
27/80 απόφαση ΠΔΔΔ Πειραιά (ΦΕΚ 481/Β/14.5.80) όπως 
τροποποιήθηκε από τις 46/81 απόφαση ΠΔΔΔ Πειραιά (πράξη 
κατάθεσης Ειρηνοδικείου Πειραιά 206/20.5.81), 36/82 απόφ. 
ΠΔΔΔ Πειραιά (ΦΕΚ 244/Β/10.5.82), 9/84 απόφ. ΠΔΔΔ 
Πειραιά (ΦΕΚ 516/Β/31.7.84), 120/85 απόφ. ΠΔΔΔ Αθη¬ 
νών (ΦΕΚ 768/Β/23.12.85) 25/87 απόφ. ΔΔΔΔ Πειραιά 
(ΦΕΚ 115/Β/2.3.88) 6/88 απόφ. ΠΔΔΔ Πειραιά (ΦΕΚ 498/ 
Β/19.7.88). 

2. Η απόφαση αυτή ισχύει από την ημερομηνία κατάταξης 
των παραπάνω υπαλλήλων σε προσωρινές θέσεις δηλ. από 
1.10.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΗΛ. ΠΑΠΑΗΛΙΑΣ Π. ΜΩΡΑΛΗΣ 


Αριθ. 2827 (6) 

Καθορισμός ανώτατων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρήσεις, 
εκμεταλλεύσεις και εργασίες, για το Α' ημερολογιακό εξάμηνο 
1989. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρ. 1 του Ν.Δ. 515/70 
«περί χρονικών ορίων εργασίας μισθωτών». 

2. Τις διατάξεις του άρθρου 16 του Ν. 1558/85 «Κυβέρνηση 
και Κυβερνητικά Όργανα». 

3. Την από 15.12.88 γνωμοδότηση του Ανωτάτου Συμβου¬ 
λίου Εργασίας, αποφασίζουμε: 

Καθορίζουμε τα ανώτατα όρια υπερωριακής απασχόλησης 
των εργαζομένων στις βιομηχανικές, βιοτεχνικές επιχειρήσεις, 
εκμεταλλεύσεις και εργασίες (Δημοσίου και Ιδιωτικού Τομέα), 
για το Α’ ημερολογιακό εξάμηνο 1989 ως εξής: 


1. Των ναυπηγικών βιομηχανιών και βιοτεχνιών, των συνερ¬ 
γείων επισκευής αυτοκινήτων της ΕΑΣ (για το ειδικευμένο τε¬ 
χνικό προσωπικό αυτών), των τεχνικών έργων, οδοποιίας, εγ¬ 
γειοβελτιωτικών, αρδευτικών, αποστραγγιστικών, υδροηλεκτρι¬ 
κών, τουριστικών, λιμενικών και λοιπών έργων, των υπηρεσιών 
λειτουργίας, συντήρησης και επισκευής του μηχανικού εξοπλι¬ 
σμού του Υπουργείου Εσωτερικών και Νομαρχιακών Ταμείων, 
των εκτελουμένων από τις Υπηρεσίες του Υπουργείου Γεωργίας 
έργων και εργασιών, των Ναυστάθμων και των εργοστασίων, ερ¬ 
γοταξίων και συνεργείων των Ενόπλων Δυνάμεων, του Οργανι¬ 
σμού Λιμένα Θεσ/νίκης και της Δημόσιας Επιχείρησης Ηλεκτρι¬ 
σμού (ΔΕΗ), ως ανώτατο όριο τις πενήντα (50) ώρες. 

2. Των λοιπών, εκτός από τις αναφερόμενες στην προηγού¬ 
μενη παράγραφο, επιχειρήσεων, εκμεταλλεύσεων και εργασιών 
σε όλη τη χώρα, ως ανώτατο όριο τις τριάντα πέντε (35) ώρες. 

3. Για τις επιχειρήσεις που λειτουργούν όλο το 24ωρο με εναλ¬ 
λασσόμενες ομάδες, σε περίπτωση έκτακτης ασθένειας ή αυθαίρε¬ 
της απουσίας εργαζομένου κάποιας ομάδας, μπορεί για την κά¬ 
λυψη της θέσης του εργαζομένου που απουσιάζει και για χρονικό 
διάστημα μέχρι πέντε (5) ημέρες στον ίδιο μήνα, να απασχολη¬ 
θούν υπερωριακά μέχρι τέσσερις (4) ώρες την ημέρα εργαζόμενοι 
της ίδιας ειδικότητας, των άλλων ομάδων εργασίας, με αναγγε¬ 
λία προς την αρμόδια υπηρεσία Επιθεώρησης Εργασίας, την επό¬ 
μενη ημέρα της απουσίας. 

4. Οι διατάξεις της απόφασης αυτής δεν εφαρμόζονται στο 
προσωπικό των αρτοποιείων, των αυτοκινήτων, των επιχειρή¬ 
σεων που δεν υπάγονται στις διατάξεις του Π.Δ/τος της 27/6- 
4/7/1932, καθώς και των επιχειρήσεων στις οποίες οι διατάξεις 
«περί οκταώρου» επεκτάθηκαν με τη μορφή αυτοτελών ρυθμί¬ 
σεων χωρίς αναφορά στις διατάξεις του Π.Δ. της 27/6 - 
4.7.1932. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΙΜΝΗΜΑΤΑΣ 


Αριθ. Α2/οικ,6139 (7) 

Σήμανση προϊόντων καπνού σχετικά με τη βλαπτική επίδραση 
του καπνίσματος στην υγεία. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Ν. 1802/19.8.88 τ.Α’ (ΦΕΚ 172) «τροποποίηση του 
κώδικα νόμων περί φορολογίας οινοπνεύματος και άλλες διατά- 
ξεις». 

2. Το υπ’ αριθ. 544/77 Π.Δ. «περί Οργανισμού του Υπουρ¬ 
γείου Κοιν. Υπηρεσιών». > 

3. Τις υποδείξεις της Παγκόσμιας Οργάνωσης Υγείας για την 
προστασία της υγείας του πληθυσμού, αποφασίζουμε: 

Όλα τα κυτία προϊόντων καπνού, που τίθενται με οποιοδήποτε 
τρόπο σε κυκλοφορία στον ελλαδικό χώρο, πρέπει να φέρουν στη 
μεγαλύτερη πλάγια επιφάνεια της συσκευασίας τους, στην ελλη¬ 
νική γλώσσα, τις παρακάτω σημάνσεις: 

α) Το Υπουργείο Υγείας προειδοποιεί: (με χαρακτήρες γραμ¬ 
μάτων τύπου ΕΛΒΕΤΙΚΑ ημίμαυρα 7 στιγμών, πεζοκεφα- 
λαία). 

β) ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ, (με 
χαρακτήρες γραμμάτων τύπου ΕΛΒΕΤΙΚΑ, ημίμαυρα 9 στιγ¬ 
μών, κεφαλαία). 

γ) Κατά την έννοια της παρούσας απόφασης ως προϊόντα κα- 

πνού θεωρούνται τα προϊόντα, που προορίζονται για κάπνισμα, 
μύζηση, εισρόφηση ή μάσημα εφόσον αποτελούνται έστω και εν 
μέρει από καπνό. 

δ) Οι σημάνσεις, που προβλέπονται στις παραγράφους α και β: 

1. Πρέπει να εκτυπώνονται μέσα σε ενιαίο πλαίσιο. 

2. Πρέπει να είναι σαφείς και ευανάγνωστες. 

3. Δεν πρέπει να εκτυπώνονται σε σημείο, που υπάρχει κίνδυ¬ 
νος να καταστραφούν όταν ανοιχτεί η συσκευασία. 

4. Δεν πρέπει να εκτυπώνονται στο διάφανο φύλλο ή σε οποιο- 

δήποτε άλλο χαρτί περιτυλίγματος εξωτερικό της συσκευα- 
σίας. <~ 

5. Δεν πρέπει να καλύπτονται ή να διαιρούνται σε τμήματα από 
την παρεμβολή άλλων ενδείξεων, εικόνων ή την επικόλληση ται¬ 
νιών. 

6. Πρέπει να εκτυπώνονται, συμπεριλαμβανομένου και του 
πλαισίου, σε χρώμα τέτοιο ώστε να δημιουργούν την πιο ισχυρή 
αντίθεση με το φόντο της συσκευασίας που μπορεί να προκύψει 
από τα υπάρχοντα χρώματα αυτής, συμπεριλαμβανομένου και 
του λευκού. 

ε) Η παρούσα ισχύει από την 19η Φεβρουάριου 1989 και 
αφορά τις μονάδες λιανικής πώλησης όλων των προϊόντων κα¬ 
πνού, εγχωρίων ή εισαγομένων, που θα υπάγονται από την ημε¬ 
ρομηνία αυτή στη φορολογία. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

♦ 

Αριθ. Δ2β/33822 (8) 

Εκπαίδευση γιατρών στην ειδικότητα της Γενικής Ιατρικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1471/84. 

2. Το Π.Δ. 80/85. 

3. Τις αρ. Δ2β/65918/77, Α4/2022/85, Α4/2782/85 
αποφάσεις μας, αποφασίζουμε: 

Συμπληρώνουμε τη Δ2β/οικ.10231/29.5.85 απόφασή μας 
που αφορά την διαδικασία διορισμού και εκπαίδευση γιατρών 
στην Γενική Ιατρική όπως παρακάτω: 

Γιατροί που υπηρετούν σε Νοσοκομεία εκτός Αθήνας και Πει¬ 
ραιά για ειδίκευση στην Γενική Ιατρική θα κατευθύνονται μερί- 
μνη των οικείων συντονιστών σε κέντρα αναγνωρισμένα για το 
Τμήμα της Κοινωνικής Ιατρικής. Στο διάστημα αυτό οι γιατροί 
θα εκπαιδεύονται σε περιστατικά εφημερίας, ύστερα από συνεν¬ 
νόηση και συνεργασία των συντονιστών, στα πλησιέστερα προς τα 
κέντρα που παρέχουν την Κοινωνική Ιατρική Νοσοκομεία, με την 
προϋπόθεση ότι αυτά έχουν κριθεί κατάλληλα να παρέχουν ειδί¬ 
κευση στην Γενική Ιατρική. Χρηματική αποζημίωση για την υπε- 
ρωριακή αυτή απασχόλησή τους, οι γιατροί θα λαμβάνουν από τα 
Νοσοκομεία όπου την προσφέρουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. Δ2γ/οικ.33977 (9) 

Ανάθεση έργου με μίσθωση σε προσωπικό από το Ψυχιατρικό 
Νοσοκομείο Χανιών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθ. 12/πρ.16/8.9.88 απόφαση του Διοικητικού 
Συμβουλίου του Ψυχιατρικού Νοσοκομείου Χανιών. 

3. Τις^ ανάγκες που καλύπτονται από το πειραματικό πρό¬ 
γραμμα Κέντρου Ψυχικής Υγείας (8158604/Β) και από το Πει¬ 
ραματικό πρόγραμμα Συνεργατικής Επαγγελματικής Κατάρτη- 
σης (8158612/Β) στο Ψυχιατρικό Νοσοκομείο Χανιών, αποφα¬ 
σίζουμε: 

Καθορίζουμε τον αριθμό των Προσώπων που είναι απαραίτητο 
να ασχοληθούν με μίσθωση έργου για την υλοποίηση των Πειρα¬ 
ματικών Ψυχιατρικών Προγραμμάτων (Πειραματικό Πρό¬ 
γραμμα Κέντρου Ψυχικής Υγείας (8158604/Β) και Πειραμα¬ 
τικό Πρόγραμμα Συνεργατικής Επαγγελματικής κατάρτισης 
(8158612/Β) με την αντίστοιχη αμοιβή για τον καθένα ως εξής: 

1. Έξι (6) Κοινωνικοί Λειτουργοί με αμοιβή 4.072.716 δρχ. 

2. Δύο (2) Ψυχολόγοι με αμοιβή 1.337.602 δρχ. 

Το έργο για το οποίο γίνονται οι ανωτέρω αναθέσεις συνίστα- 
ται στην αγωγή Κοινότητας και θεσμό θετής οικογένειας, και συ¬ 
νεργατικής επαγγελματικής εκπαίδευσης. 

Το παραπάνω προσωπικό διαθέτει τα κατά περίπτωση τυπικά 
προσόντα του Κλάδου του. Τα καθήκοντά τους δεν ανάγονται 
στον κύκλο Καθηκόντων των υπαλλήλων του Νοσοκομείου. 

Τα προγράμματα λειτουργούν: Το Πειραματικό πρόγραμμα 
Κέντρου Ψυχικής Υγείας σε νοικιασμένο κτίριο στα Χανιά και το 
Πειραματικό Πρόγραμμα Συνεργατικής Επαγγελματικής Κα¬ 
τάρτισης με γεωργικές ασχολίες σε παραχωρημένη έκταση γης. 

Υπεύθυνοι για την παρακολούθηση των προγραμμάτων είναι η 
Φραγιαδάκη Λένα, προϊσταμένη των Οικονομικών Υπηρεσιών 
και η Τζανακάκη Μελισσάρη Μαρία ιατρός. 

Οι ανωτέρω αναθέσεις γίνονται για τους ψυχολόγους από 

2.11.88 έως 30.6.89 και τους Κοινωνικούς Λειτουργούς από 

22.9.88 έως 30.6.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΓ. ΚΟΥΤΣΟΓΙΩΡΓΑΣ ΑΠ. ΚΑΚΛΑΜΑΝΗΣ 

-φ- 

Αριθ. Η/8756 (10) 

Σύσταση ενιαίου διοικητικού τομέα ειδικής αγωγής και αντίστοι¬ 
χης θέσης ειδικού γραμματέα στην Κ.Υ. του ΥΠΕΠΘ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 28 του Ν. 1558/1985 (ΦΕΚ 
137Α'), όπως συμπληρώθηκε με την παρ. 1 του άρθρου 11 του 
Ν. 1586/1986 (ΦΕΚ 37Α'). 

2. Τις διατάξεις του Π.Δ. 147/1976 (ΦΕΚ 56Α') όπως τρο¬ 
ποποιήθηκε και ισχύει. 

3. Την 6474/30.6.88 απόφαση του Πρωθυπουργού και του 
Υπουργού Οικονομικών ανάθεση αρμοδιοτήτων στον Υφυπουργό 

Οικονομικών (ΦΕΚ 451/Β'/88).' 

4. Την ανάγκη εναρμόνισης και συντονισμού της λειτουργίας 
συναφών υπηρεσιών της Κ.Τ. του Υπουργείου Εθνικής Παιδείας 
και Θρησκευμάτων, αποφασίζουμε: 

1. Στη Κεντρική Υπηρεσία του Υπουργείου Εθνικής Παιδείας 
και Θρησκευμάτων συγκροτούνται σε ενιαίο διοικητικό τομέα ει¬ 
δικής αγωγής η Διεύθυνση Ειδικής Αγωγής καθώς και τα τμή¬ 
ματα αυτής: 

Α’ Εφαρμογής Προγραμμάτων 
Β’ Διοικητικού 

Γ’ Διδακτικών βιβλίων. Μέσων Διδασκαλίας και Εξοπλι¬ 
σμού. 

2. Στον ενιαίο διοικητικό τομέα ειδικής αγωγής υπάγονται 
επίσης, και οι αρμοδιότητες σε θέματα ειδικής αγωγής των ακό¬ 
λουθων διευθύνσεων της Κ.Υ. του ΥΠΕΠΘ: 

α) Διεύθυνσης Προσωπικού Πρωτοβάθμιας Εκπαίδευσης 
β) Διεύθυνσης Προσωπικού Δευτεροβάθμιας Εκπαίδευσης 
γ) Διεύθυνσης Διοικητικών Υποθέσεων Πρωτοβάθμιας και 
Δευτεροβάθμιας Εκπαίδευσης. 

δ) Διεύθυνσης Σπουδών Πρωτοβάθμιας Εκπαίδευσης 
ε) Διεύθυνσης Σπουδών Δευτεροβάθμιας Εκπαίδευσης 
στ) Διεύθυνσης Φυσικής Αγωγής, 
ζ) Διεύθυνσης Εφαρμογής Προγραμμάτων ΣΕΔΠ 
η) Διεύθυνσης Οικονομικών Υποθέσεων και 
θ) Τμήματος Εισιτηρίων Εξετάσεων της Διεύθυνσης Σπουδών 
και φοιτητικής Μέριμνας Ανώτατης Εκπαίδευσης. 

3. Στο διοικητικό τομέα πρωτοβάθμιας και δευτεροβάθμιας 
εκπαίδευσης που συγκροτήθηκε με την αριθμ. 908/Η/9726/ 
1986 (ΦΕΚ 871 Β’) κοινή Υπουργική Απόφαση δεν υπάγονται 
εφεξής οι υπηρεσίες της παρ. 1 καθώς και οι αρμοδιότητες σε θέ¬ 
ματα ειδικής αγωγής των υπηρεσιών της παρ. 2 της παρούσης 
απόφασης που υπάγονταν, σύμφωνα με την προαναφερόμενη 
κοινή Υπουργική Απόφαση, στο Διοικητικό Τομέα Α/θμιας και 

Β/ 

θμιας Εκπαίδευσης. 

4. Στην κεντρική υπηρεσία του Υπουργείου Εθνικής Παιδείας 
και Θρησκευμάτων συνιστάται μία θέση ειδικού γραμματέα με 
βαθμό Β’ της κατηγορίας των Ειδικών Θέσεων, ο οποίος προΐ- 
σταται του διοικητικού τομέα ειδικής αγωγής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

Αριθ. Ε5/6682 (11) 

Πρακτική άσκηση στο επάγγελμα των σπουδαστών Κοινωνικής 
Εργασίας Σ.Ε.Υ.Π. των Τ.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: _ 

1. Τ^ διατάξεις του άρθρου 12, παρ. 1, εδ. δ’ του Ν. 
1351/83 «Εισαγωγή σπουδαστών στην τριτοβάθμια εκπαί¬ 
δευση και άλλες διατάξεις». 

2. Τις διατάξεις του Π.Δ. 174/85 «άσκηση στο επάγγελμα 
των σπουδαστών των Τ.Ε.Ι.». 

3. Την απόφαση Ε5/1258/86 (ΦΕΚ 133/τ.Β’/27.3.87 και 


ΦΕΚ 456/τ.Β’/17.7.86) «περί ορισμού αποζημιώσεως ασκού¬ 
μενων σπουδαστών Τ.Ε.Ι.». 

4. Την Ε5/1303/86 απόφαση (ΦΕΚ 168/τ.Β'/10.4.86) 
«περί ασφάλισης σπουδαστών Τ.Ε.Ι. κατά τη διάρκεια της πρα¬ 
κτικής τους άσκησης». 

5. Την ανάγκη της εκπαίδευσης και πρακτικής άσκησης στο 
επάγγελμα των σπουδαστών της Κοινωνικής Εργασίας των 
Τ.Ε.Ι., προκειμένου ν’ αποκτήσουν την απαιτούμενη επαγγελμα¬ 
τική εμπειρία. 

6. Τη σχετική απόφαση του Υπουργού Υγείας, Πρόνοιας και 
Κοινωνικών Ασφαλίσεων «περί έγκρισης Κέντρων Πρακτικής 
Άσκησης Γ6α/1562/29.7.88 και του Γ1/532/779/1.7.88 
εγγράφου του ΥΠΕΠΘ. 

7. Την Η/4198/88 απόφαση του Υπουργού Εθνικής Παι¬ 
δείας και Θρησκευμάτων «περί εκχώρησης αρμοδιοτήτων στο 
Γενικό Γραμματέα του ΥΠΕΠΘ» (ΦΕΚ 531/τ.Β’/27.7.88), 
αποφασίζουμε: 

1. Καθορίζουμε τον αριθμό τεσσάρων (4) θέσεων πρακτικής 
άσκησης σπουδαστών του Τμήματος Κοινωνικής Εργασίας της 
Σ.Ε.Υ.Π. του Τ.Ε.Ι. Αθήνας, που θα πραγματοποιήσουν την 
πρακτική τους άσκηση στο επάγγελμα σε σχολεία της Εκπαιδευ¬ 
τικής Περιφέρειας Δυτικής Αττικής, που έχουν εγκριθεί ως Κέ¬ 
ντρα Πρακτικής Άσκησης, πέραν εκείνων που αναφέρονται στην 
απόφασή μας Ε5/5237/26.9.88 (ΦΕΚ 773/τ.Β’/ 
26.10.88). 

2. Η ανωτέρω πρακτική άσκηση των σπουδαστών της Κοινω¬ 
νικής Εργασίας θα είναι έξι (6) μηνών και αρχίζει από 1.10.88. 

3. Οι αποζημιώσεις και ασφαλιστικές εισφορές των ασκούμε¬ 
νων σπουδαστών της Κοινωνικής Εργασίας, βαρύνουν τους 
προϋπολογισμούς των Τ.Ε.Ι. προέλευσής τους και καταβάλλο¬ 
νται από τις πιστώσεις των λειτουργικών τους δαπανών, ύστερα 
από πρόσθετη επιχορήγηση από το ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1988 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 

--♦- 

Αριθ. 7004/3/6β (12) 

Μεταβίβαση εξουσίας υπογραφής εγγράφων στον Γενικό Γραμ¬ 
ματέα και άλλα όργανα του Υπουργείου Δημόσιας Τάξης. 

Ο ΥΦΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 29 παρ. 1 του Ν. 1558/1985 (ΦΕΚ 137/Α’) 
«Κυβέρνηση και Κυβερνητικά Όργανα». 

2. Το άρθρο 20 του Ν. 1481/1984 (ΦΕΚ 52/Ά) «Οργανι¬ 
σμός Υπουργείου Δημόσιας Τάξης». 

3. Την 119459/1313 από 8.12.1986 απόφαση του Υπουρ¬ 
γείου Οικονομικών (Γ.Λ.Κ.) «αύξηση χρηματικών ποσών του άρ¬ 
θρου 86 του Ν.Δ. 321/1969 και του άρθρου 43 του Ν.Δ. 496/ 
1974». 

4. Τα άρθρα 2 και 6 του Π.Δ. 95/1987 (ΦΕΚ 56/Α’) «ανα¬ 
διάρθρωση, σύσταση και λειτουργία περιφερειακών υπηρεσιών 
της Γενικής Αστυνομικής Διεύθυνσης Αττικής και άλλες διατά¬ 
ξεις». . 

5. Τα άρθρα 2, 5 και 48 του Π.Δ. 161/1988 (ΦΕΚ 74/Ά) 
«αναδιάρθρωση, σύσταση, οργάνωση και λειτουργία περιφερεια¬ 
κών υπηρεσιών της Ελληνικής Αστυνομίας και άλλες διατάξεις». 

6. Τη 1497Φ.010.2/15 από 18.1.1985 απόφαση του 

Υπουργού Δημόσιας Τάξης (ΦΕΚ 35/Β') «μεταβίβαση εξουσίας 
υπογραφής εγγράφων στο Γενικό Γραμματέα και άλλα όργανα 
του Υπουργείου Δημόσιας Τάξης». 

7. Την 7004/3/7γ από 9.10.1987 (ΦΕΚ 577/Β - ) απόφαση 
του Υπουργού Δημόσιας Τάξης «μεταβίβαση αρμοδιοτήτων και 
δικαιώματος υπογραφής «Με εντολή Υπουργού» για έκδοση απο¬ 
φάσεων εγκρίσεως δαπανών και καταλογισμού αυτών». 

8. Την 7004/3/8 από 21.12.88 απόφαση του Πρωθυπουρ¬ 
γού και Υπουργού Δημόσιας Τάξης (ΦΕΚ 921 /Β') «ανάθεση αρ¬ 
μοδιοτήτων στον Υφυπουργό Δημόσιας Τάξης Σήφη Βαλυράκη», 
αποφασίζουμε: 

Τροποποιούμε την ανωτέρω 1497Φ.010.2/15 από 
18.1.1985 απόφαση του Υπουργού Δημόσιας Τάξης και μεταβι¬ 
βάζουμε την εξουσία υπογραφής «Με εντολή Υφυπουργού», στο 
Γενικό Γραμματέα και άλλα όργανα του Υπουργείου Δημόσιας 
Τάξης, ως ακολούθως: 

1. Στο Γενικό Γραμματέα του Υπουργείου: 

α) Την κατάρτιση και υπογραφή των συμβάσεων, που συνά- 
πτονται με εξουσιοδότηση νόμου, για ποσά πάνω από 3.000.000 
δραχμές και μέχρι 8.000.000 δραχμές. 

β) Τον καταλογισμό για ποσά πάνω από 1.000.000 δραχμές 
και μέχρι 2.000.000 δραχμές. 

γ) Την έγκριση για δαπάνες ή εντολές για δαπάνες που δεν 
έχουν εκκαθαριστεί ή χρηματικά εντάλματα πληρωμής για ποσά 
πάνω από 3.000.000 δραχμές και μέχρι 8.000.000 δραχμές. 

2. Στον Προϊστάμενο Κλάδου Διοικητικής Υποστήριξης: 

α) Την κατάρτιση και υπογραφή των συμβάσεων που συνάπτο- 
νται με εξουσιοδότηση νόμου, για ποσά από 1.000.000 μέχρι 
3.000.000 δραχμές. 

β) Τον καταλογισμό για ποσά πάνω από 400.000 δραχμές 
και μέχρι 1.000.000 δραχμές. 

γ) Την έγκριση για δαπάνες ή εντολές για δαπάνες, που δεν 
έχουν εκκαθαριστεί ή χρηματικά εντάλματα πληρωμής, για ποσά 
πάνω από 1.000.000 δραχμές και μέχρι 3.000.000 δραχμές. 

3. Στον Δ/ντή της Δ/νσης Οικονομικών/Κ.Δ.Υ./Υ.Δ.Τ.: 

α) Την κατάρτιση και υπογραφή των συμβάσεων, που συνά- 

πτονται με εξουσιοδότηση νόμου, για ποσά μέχρι. 1.000.000 
δραχμές. 

β) Τον καταλογισμό ποσών μέχρι 400.000 δραχμές. 

γ) Την έγκριση για δαπάνες ή την έκδοση εντολών για δαπά¬ 
νες, που δεν έχουν εκκαθαριστεί για ποσά μέχρι 1.000.000 
δραχμές, καθώς και χρηματικά εντάλματα πληρωμής για ποσά 
μέχρι 1.000.000 δραχμές. 

4. Στους Δ/ντές των Α.Δ. και των εξομοιουμένων με αυτές 
Υπηρεσιών: 

α) Την κατάρτιση και υπογραφή συμβάσεων, που συνάπτονται 
με εξουσιοδότηση νόμου, για ποσά μέχρι 300.000 δραχμές, που 
έχουν τεθεί στη διάθεσή τους ή εγκριθεί από τον αρμόδιο φορέα. 

β) Την υπογραφή αποφάσεων εγκρίσεων δαπανών και κατα¬ 
λογισμού αυτών μέχρι ποσού 300.000 δραχμών, εφόσον η πλη¬ 
ρωμή γίνεται από πιστώσεις, που έχουν τεθεί στη διάθεσή τους ή 
έχει εγκριθεί σχετική πίστωση από τον αρμόδιο φορέα. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1988 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 


Αριθ. οικ./4369/ΤΣΕΠ 32 (13) 

Παράταση προθεσμίας υποβολής αιτήσεων εκ μέρους των σει¬ 
σμοπλήκτων του 1986 στο Ν. Μεσσηνίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 πράξη Νομοθετικού Περιεχομένου «περί 
αποκαταστάσεως ζημιών εκ σεισμών του 1978 εις περιοχήν Βο¬ 
ρείου Ελλάδας κ.λπ.», όπως αυτή κυρώθηκε, τροποποιήθηκε και 
συμπληρώθηκε με τους Νόμους 867/79, 1048/80, 1133/81 
και 1190/81. 

2. Τις με αριθμό 131/1.10.86, 140/19.10.87 και 112/ 

9.11.88 Πράξεις του Υπουργικού Συμβουλίου σχετικά με την 
αποκατάσταση των ζημιών που προκλήθηκαν από τους σεισμούς 
του 1986 στο Νομό Μεσσηνίας, με τις οποίες ορίστηκαν οι αρχι¬ 
κές προθεσμίες. 

3. Τις με αριθμό οικ./803/ΔΠ32/28.11.86, οικ./3512/ 
ΔΠ32/6.7.87, οικ./302/ΔΠ32/22.1.88, οικ./1507/ΔΠ32/ ' 

6.3.88 και οικ./2395/23.6.88 Αποφάσεις σχετικά με την πα¬ 
ράταση υποβολής αιτήσεων των σεισμοπλήκτων του Ν. Μεσση¬ 
νίας από τους σεισμούς του 1986 και 

-Επειδή οι αιτήσεις επισκευής ή ανακατασκευής για χορή¬ 
γηση δανείου και έκδοση αδείας πρέπει να συνοδεύονται από ολο¬ 
κληρωμένες μελέτες. 

-Επειδή πολλοί σεισμόπληκτοι δεν θα μπορέσουν να υποβάλ¬ 
λουν αιτήσεις για χρηματοδότηση εγκαίρως, αποφασίζουμε: 

Παρατείνουμε την προθεσμία για την υποβολή αιτήσεων και 
τεχνικών μελετών για τη χορήγηση αδειών και χρηματοδότηση 
των σεισμοπλήκτων του 1986 στο Ν. Μεσσηνίας, που λήγει την 
6.1.1989, για ένα τρίμηνο ακόμη, δηλαδή μέχρι 6.4.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Δεκεμβρίου 1988 

Ο ΥΠΟΥΡΓΟΣ 

ΒΑΣΙΛΗΣ ΚΕΔΙΚΟΓΛΟΥ 
-♦- 

Αριθ. Ε4-1191 (14) 

Συγκρότηση Επιτροπής χειρισμών και διαπραγμάτευσης τρόπου 
πληρωμής εισαγόμενου εξοπλισμού. 

Ο ΥΠΟΥΡΓΟΣ ΕΜΠΟΡΙΟΥ 

Σύμφωνα με: 

α) Το Ν. 1558/85 (ΦΕΚ 137/Α725.7.85) «Κυβέρνηση και 
Κυβερνητικά Όργανα». 

β) Το Π.Δ. 397/88 «περί Οργανισμού του Υπουργείου Εμπο¬ 
ρίου» άρθρο 68 παρ. 7. 

γ) Τις διατάξεις του άρθρου 11 του Π.Δ. 457/85 (ΦΕΚ 157/ 
Δ’/19.9.85) «Καθορισμός και ανακατανομή των αρμοδιοτήτων 
του Υπουργείου», αποφασίζουμε: 

Συγκροτούμε ως κατωτέρω την Επιτροπή χειρισμών και δια¬ 
πραγμάτευσης του τρόπου πληρωμής εισαγόμενου εξοπλι¬ 
σμού. 

α) Από τον Επαμ. Τοσούνη, ως Πρόεδρο της Επιτροπής ανα- 
πληρούμενο από το νόμιμο αναπληρωτή του. 

β) Από την Κυριακή Κουτσουνομέντου, υπάλληλο του Γρα¬ 
φείου Αντισταθμιστικών Οφελών. 

γ) Από έναν υπάλληλο με βαθμό Α' της Δ/νσης Εξωτερικών 
Εμπορικών Σχέσεων από το Τμήμα που είναι, κατά περίπτωση, 
αρμόδιο για την ξένη χώρα από την οποία γίνεται η συγκεκριμένη 
προμήθεια ή εισαγωγή. 

δ) Από έναν υπάλληλο με βαθμό Α' της Γενικής Γραμματείας 

Κρατικών Προμηθειών, από τον τομέα που είναι, κατά περί¬ 
πτωση, αρμόδιος για τη συγκεκριμένη προμήθεια ή εισα- 
γωγή. 

ε) Από έναν εκπρόσωπο, κατά περίπτωση, του φορέα που 
πραγματοποιεί την προμήθεια ή εισαγωγή. 

στ) Εισηγητής της Επιτροπής θα είναι ο κατά περίπτωση αρ¬ 
μόδιος υπάλληλος για τη συγκεκριμένη προμήθεια ή εισαγωγή 
του Γραφείου Αντισταθμιστικών οφελών οριζόμενος εκάστοτε 
από τον Προϊστάμενο του Γραφείου αυτού. 

ζ) Χρέη Γραμματέα εκτελεί η Κορίνα'Φώτση, υπάλληλος του 
Υπουργείου Εμπορίου. 

η) Έργο της Επ.ιτροπής είναι το καθοριζόμενο στην απόφαση 
της αριθ. 736/86. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 
-♦- 

Αριθ. 354 (15) 

Αύξηση του καταβαλλόμενου δικαιώματος προσελεύσεως στις 
λαϊκές αγορές πωλητών και παραγωγών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τον Α.Ν. 1470/38 «Περί Οργανισμού του Ταμείου Λαϊ¬ 
κών Αγορών Αθηνών-Πειραιώς και Περιχώρων» όπως τροπο¬ 
ποιήθηκε και συμπληρώθηκε μεταγενέστερα. 

2. Τον Ν. 400/76 «περί Υπουργικού Συμβουλίου και Υπουρ¬ 
γείων» 

3. Τον Ν. 1023/26.2.80 άρθρο 17 «περί τροποποιήσεως και 
συμπληρώσεως του Ν. 2527/1920, με το οποίο το εισπραττό- 
μενο δικαίωμα υπέρ του Ταμείου Λαϊκών Αγορών, από τους προ- 
σερχομένους στις Λαϊκές Αγορές επαγγελματίές πωλητές και 
παραγωγούς ορίζεται δι’ αποφάσεως του Υπουργού Εμπο¬ 
ρίου. 

4. Την Α2 8932/3.8.84 απόφαση του Υπουργείου Εμπορίου. 

5. Τις 110084/24.10.79 και 100102/7.3.80 αποφάσεις 
της Νομαρχίας Αττικής «περί ορισμού χώρου που θα καταλαμ¬ 
βάνουν οι πωλητές λαϊκών αγορών. 

6. Το Π.Δ. 489/87 «Οργανισμός του Ταμείου Λαϊκών Αγο¬ 
ρών». 

7. Την 35/17.11.88 πράξη (θέμα 2ο) του Διοικητικού Συμ¬ 
βουλίου του Ταμείου Λαϊκών Αγορών», αποφασίζουμε: 

Καθορίζουμε το ημερήσιο δικαίωμα που καταβάλλεται υπέρ 
του Ταμείου Λαϊκών Αγορών από τους επαγγελματίες πωλητές, 
παραγωγούς κάι εκπροσώπους Συν/σμών ή Ενώσεων Συ/σμών 
που προσέρχονται στις λαϊκές αγορές Αθηνών-Πειραιώς και Πε¬ 
ριχώρων σε 200 δρχ. δηλαδή: * 

Δικαίωμα 195 δρχ. + 5 δρχ. χαρτ. και ΟΓΑ = 200 δρχ. 

Οι επαγγελματίες πωλητές των λαϊκών αγορών, υποχρεού- 
νται στην καταβολή του ανωτέρω δικαιώματος για 25 ημέρες το 
μήνα ανεξάρτητα αν προσέρχονται σ’ αυτές. Της ως άνω υποχρε- 
ώσεως εξαιρούνται οι πωλητές που απουσιάζουν από τις ανω¬ 
τέρω αγορές για λόγους ανικανότητας προς εργασία πέραν του 
μήνα, βεβαιουμένου παρά του αρμοδίου ασφαλιστικού φορέα και 
υπό την προϋπόθεση της μη λειτουργίας του καταστήματος τους , 
για το πέραν του μήνα χρονικό διάστημα της απουσίας τους. 

Οι παραγωγοί και εκπρόσωποι Συν/σμών ή Ενώσεων Συν/ 
σμών που έχρυν άδειες για τις λαϊκές αγορές, υποχρεούνται στην 
καταβολή του ως άνω ημερησίου δικαιώματος μόνο για όσες 
ημέρες,,προσέρχονται σ’ αυτές. 


Οι επαγγελματίες πωλητές, οι παραγωγοί, οι εκπρόσωποι 
Συν/σμών ή Ενώσεων Συν/σμών που χρησιμοποιούν υπάλληλο, 
θα καταβάλλουν ένα ακόμα δικαίωμα δηλαδή δρχ. 400. 

Οι επαγγελματίες πωλητές, οι παραγωγοί, οι εκπρόσωποι 
Συν/σμών ή Ενώσεων Συν/σμών που καταλαμβάνουν χώρο με¬ 
γαλύτερο του κανονικού, θα καταβάλλουν αυξημένο δικαίωμα ως 
εξής: 

α) Οι χρησιμοποιούντες χώρο από 3-4 1/2 μέτρα, μισό ακόμα 
δικαίωμα δηλαδή δρχ. 300. 

β) Οι χρησιμοποιούντες χώρο από 4 1/2-6 μέτρα, ένα 
ακόμα δικαίωμα δηλαδή δρχ. 400. 

Στο ως άνω δικαίωμα περιλαμβάνεται το κατά τις ισχύουσες 
διατάξεις περί χαρτ/μου (Ν. 187/43 άρθρο 10 και Ν. 12/75 
άρθρο 20) αναλογούν τέλος χαρτοσήμου & ΟΓΑ (2,40%). 

Η αριθμ. Α2-8932/3.8.84 απόφασή μας καταργείται. 

Η παρούσα ισχύει από 1.1.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 
-♦- 

Αριθ. ΟΙΚ. Κ1-781 (16) 

Πρόσληψη προσωπικού με σχέση εργασίας, ιδ. δικαίου ορισμένου 
χρόνου στο Επιμελητήριο Σάμου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου». 

3. Τις διατάξεις του άρθρου 59 παράγρ. 2 του Π.Δ. 410/88 
«Κώδικας προσωπικού με σύμβαση εργασίας ιδιωτικού δικαίου 
του δημοσίου των Ο.Τ.Α, και των λοιπών Ν.Π.Δ.Δ. 

4. Το γεγονός ότι η συγκεκριμένη ανάγκη δεν μπορεί να καλυ¬ 
φθεί από το υφιστάμενο μόνιμο ή με σχέση ιδιωτικού δικαίου προ¬ 
σωπικό της υπηρεσίας ή με απόσπαση προσωπικού από άλλες δη¬ 
μόσιες υπηρεσίες. 

5. Το αριθμ. 665/14/25.11.88 πρακτικό της Διοικητικής 
Επιτροπής του Επιμελητηρίου Σάμου. 

6. Την αριθμ. Β3-139/16.2ί87 Κοινή Απόφαση του Πρωθυ¬ 
πουργού και Υπουργού Εμπορίου ανάθεση αρμοδιοτήτων στον 
υφυπουργό Εμπορίου ΦΕΚ 90/Β/87, αποφασίζουμε: 

Διαπιστώνουμε το απρόβλεπτο και επείγον της ανάγκης που 
δημιουργήθηκε στη λειτουργία του Επιμελητηρίου Σάμου από 
την έλλειψη εισπράκτορα και καθορίζουμε σε ένα (1) τον αριθμό 
των εισπρακτόρων που μπορεί να προσλάβει το Επιμελητήριο με 
σχέση εργασίας ιδιωτικού δικαίου ορισμένου χρόνου και για διά¬ 
στημα οκτώ (8) μηνών. 

Η απόφαση αυτή να δημοσιευθεί στην Εφημερίδά της Κυβερνήσεως. 

Αθήνα, 20 Δεκεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 15505 (17) 

Ανάθεση έργου με μίσθωση στο ΚΑΠΗ Ν. Μουδανιών Ν. Χαλκι¬ 
δικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Το Π.Δ. 260/1988 «μεταβίβαση αρμοδιοτήτων στους Νομάρ- 
χες» (ΦΕΚ 119). 

3. Τις αριθ. 187/1988 απόφαση του Δημοτιχυυ Συμβουλίου 
ΊΝΓ Μουδανιών και 32/88 απόφαση του Διοικητικού Συμβουλίου 

του ΚΑΠΗ Νέων Μουδανιών για την απασχόλησή ενός (1) ατό- 
• μου με μίσθωση έργου, αποφασίζουμε: 

Καθορίζουμε τον αριθμό των ατόμων που θα απασχοληθούν 
Ιστό ΚΑΠΗ Νέων Μουδανιών με μίσθωση έργου σε ένα (1) άτομο 
για την εκτέλεση του έργου «Καθαριότητα του ΚΑΠΗ». 

Το χρονικό διάστημα για την εκτέλεση του |έργου ορίζεται 
- στους έξι (6) μήνες. 

Το συνολικό ποσό αμοιβής ορίζεται στις 215.000 δρχ. μαζί με 
το ΦΠΑ7~ 

Το παραπάνω έργο δεν αφορά εργασία που ανάγεται στον κύ¬ 
κλο καθηκόντων των υπηρετούντων υπαλλήλων. 

Η άμοιβή θα καταβάλλεται βάσει δελτίου παροχής υπηρεσιών 
θεωρημένο από την Εφορία. 

Η απόφαση αυτή να δημοσιευθεΐ στην Εφημερίδα τής Κυβερνήσεως. 

; — Πολύγυρος, 16 Δεκεμβρίου 1988 

Ο Νομάρχης 
ΓΙΩΡΓΟΣ ΚΙΡΚΟΣ 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α4-14 ( 13 ) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ: 54 
Καθορισμός ανωτάτων τιμών των παρεχομένων υπηρεσιών από 
επιχειρήσεις Βαφείων - Φινιριστηρίων και Τυποβαφείων. 


Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «περί Οργανισμού του Υπουργείου Εμπο¬ 
ρίου». - 

3. Το Ν.Δ. 136/46 «περί Αγορανομικού Κώδικα», όπως τρο¬ 
ποποιήθηκε και συμπληρώθηκε μεταγενέστερα! 

4. Την Α.Δ. 72/77 «περί Κωδικοποιήσεως Αγορανομικών 
διατάξεων εκδοθεισών μέχρι 30.6.77», όπως τροποποιήθηκε και 
συμπληρώθηκε μεταγενέστερα. 

5. Τη με αριθ. 74/16.12.87 Αγορανομικη αιαταςη. 

6. Τα σχετικά αιτήματα των ενδιαφερομένων. 

7. Το άρθρο 1 της 13/12.3.87 Αγορανομικής Διάταξης, 
αποφασίζουμε: 

Άρθρο 1 

Τροποποιώντας και συμπληρώνοντας το άρθρο 2 της 72/77 
Α.Δ., όπως αυτό τροποποιήθηκε και συμπληρώθηκε με το άρθρο 
1 της 74/16.12.87 Α.Δ., καθορίζουμε ως ανώτατες τιμές των 
παρεχομένων υπηρεσιών, από Επιχειρήσεις Βαφείων - Φινιριστη- 
ρίων και Τυποβαφείων των πάσης φύσεως νημάτων και υφασμά¬ 
των, τις τιμές που κάθε μία από αυτές εφάρμοζε σύμφωνα με την 
74/16.12.87 Α.Δ. προσαυξημένες κατά ποσοστό 7%. 

Άρθρο 2 

Η μέ αριθ. 74/16.12.87 Α.Δ. καταργείτάι. 

Άρθρο 3 

1. Οι παραβάτες της παρούσας, που ισχύει!για όλη την Επι¬ 
κράτεια από την επομένη της ανακοίνωσής της στον ημερήσιο 
τύπο, διώκονται και τιμωρούνται σύμφωνα με| τις διατάξεις του 
Ν.Δ. 136/1946 «περί Αγορανομικού Κώδικά». 


2. Η παρούσα να δημοσιευθεΐ στην Εφημερίδα της Κυβερνή¬ 
σεως και να ανακοινωθεί στον ημερήσιο Τύπο. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 
-+- 

Αριθ. Α3-242 (19) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 55 
Τροποποίηση της παραγράφου 3 του άρθρου 70ζ 
της Α.Δ. 72/77. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/25.8.88 «περί Οργανισμού του Υπουργείου 
Εμπορίου». 

3. Το Ν.Δ. 136/46 «περί Αγορανομικού Κώδικα», όπως τρο¬ 
ποποιήθηκε και συμπληρώθηκε μεταγενέστερα. 

4. Την Α.Δ. 72/77 «περί Κωδικοποιήσεως Αγορανομικών 
διατάξεων εκδοθεισών μέχρι 30.6.77», όπως τροποποιήθηκε και 
συμπληρώθηκε μεταγενέστερα. 

5. Την Α.Δ. 62/87, με την οποία καθορίσθηκαν ανώτατα θε¬ 
μιτά ποσοστά κερδών για τα ανταλλακτικά - εξαρτήματα των αυ¬ 
τοκινήτων, μοτοσυκλεττών, μοτοποδηλάτων, ποδηλάτων, γεωρ¬ 
γικών μηχανημάτων, αλυσσοπριόνων, οδοποιητικών, χωμα- 
τουργικών, δομικών και λοιπών, γενικά, μηχανημάτων, όπως 
αυτή τροποποιήθηκε και συμπληρώθηκε, μεταγενέστερα, με τις 
Α.Δ. 5/88, Α.Δ. 18/88, Α.Δ. 38/88 και Α.Δ. 40/88. 

6. Τα σχετικά αιτήματα της ΠΑΝΕΛΛΗΝΙΑΣ ΟΜΟΣΠΟΝ¬ 

ΔΙΑΣ ΕΠΑΡΧΙΑΚΩΝ ΣΥΛΛΟΓΩΝ ΜΗΧΑΝΗΜΑΤΩΝ ΑΥ¬ 
ΤΟΚΙΝΗΤΩΝ ΑΝΤΑΛΛΑΚΤΙΚΩΝ (Π.Ο.Ε.Σ.Μ.Α.Α.) και άλ¬ 
λων επί μέρους ΕΠΑΡΧΙΑΚΩΝ ΣΥΛΛΟΓΩΝ ΛΙΑΝΟΠΩΛΗ¬ 
ΤΩΝ ΕΜΠΟΡΩΝ ΑΝΤΑΛΛΑΚΤΙΚΩΝ ΑΥΤ/ΤΩΝ, αποφασί¬ 
ζουμε: : 

Άρθρο 1 

Η παράγραφος 3 του άρθρου 70ζ της Α.Δ. 72/77, όπως δια¬ 
τυπώθηκε στο άρθρο 5 της Α.Δ. 62/87 και αντικαταστάθηκε με 
το άρθρο 1 της Α.Δ. 18/88, τροποποιείται και διαμορφώνεται 
ως εξής: 

Άρθρο 70ζ. 

Όλοι οι διακινητές των παραπάνω ειδών, υποχρεούνται από 
1.1.1989, να αναγράφουν στα παραστατικά πώλησης (τιμολό¬ 
για, δελτία αποστολής, δελτία λιανικής), την ονομασία ή περι¬ 
γραφή του είδους, την ονομασία του προμηθευτή ξένου Οίκου, ή 
εγχώριου κατασκευαστή, καθώς και τον Κωδικό αριθμό των 
ανταλλακτικών - εξαρτημάτων που πωλούν. Σε περίπτωση που 
δεν μπορεί να προσδιορισθεί ο Κωδικός αριθμός, θα αναγράφο¬ 
νται τα τεχνικά χαρακτηριστικά των σχετικών ειδών. 

Η παραπάνω υποχρέωση δεν ισχύει για πωλήσεις λιανικώς, 
ανταλλακτικών - εξαρτημάτων, των οποίων η αξία δεν υπερβαί¬ 
νει τις 2.000 δρχ., περιλαμβανομένου και του Φ.Π.Α. 

Επίσης η ανωτέρω υποχρέωση δεν ισχύει και για τα αποθέ¬ 
ματα των λιανοπωλητών που θα βρίσκονται στις αποθήκες τους 
μέχρι την 31.12.1988, και μέχρι εξάντλησής τους, εφόσον δεν 
υπάρχει δυνατότητα αναγραφής των παραπάνω ενδείξεων. 

Σε περίπτωση όμως αγοράς ομοίων ειδών με προσδιορισμό 
των ενδείξεων (ονομασίας ή περιγραφής του είδους, ονομασίας 
προμηθευτή ξένου Οίκου, Κωδικού αριθμού) μετά την 1.1.89 η 
υποχρέωση αναγραφής τους, ισχύει. 

Άρθρο 2 

Οι Α.Δ. 18/88 και Α.Δ. 40/88 καταργούνται. 

Άρθρο 3 

1. Οι παραβάτες της παρούσας Α.Δ. που ισχύει σε ολόκληρη 
την Επικράτεια από την επομένη της ανακοίνωσής της στον ημε¬ 


ρήσιο Τύπο, διώκονται και τιμωρούνται, σύμφωνα με τις διατά¬ 
ξεις του ισχύοντα Αγορανομικού Κώδικα. 

2. Η παρούσα να δημοσιευθεί στην Εφημερίδα της Κυβερνή- 
σεως και να ανακοινωθεί στον ημερήσιο Τύπο. 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



